शाहीनबाग की सुरक्षा बढ़ी, तैनात की गई 'RAF' की टीम - shaheenbagh s security increased deployed rapid action force team
शाहीनबाग की सुरक्षा बढ़ी, तैनात की गई 'RAF' की टीम
Updated: 03 Feb, 2020 08:06 PM
2020-02-03T19:44:36+05:30
2020-02-03T20:06:08+05:30
जामिया में पिछले दिनों हुई गोलीबारी की घटनाओं को देखते हुए दिल्ली पुलिस ने इलाके की सुरक्षा बढ़ा दी है। सोमवार शाम दिल्ली पुलिस ने जामिया के शाहीनबाग इलाके में रैपिड एक्शन फोर्स (RAF) की टीम को तैनात किया है। दरअसल, पिछले
नेशनल डेस्कः जामिया में पिछले दिनों हुई गोलीबारी की घटनाओं को देखते हुए दिल्ली पुलिस ने इलाके की सुरक्षा बढ़ा दी है। सोमवार शाम दिल्ली पुलिस ने जामिया के शाहीनबाग इलाके में रैपिड एक्शन फोर्स (RAF) की टीम को तैनात किया है। दरअसल, पिछले 46 दिनों से दिल्ली के शाहीनबाग इलाके में नागरिकता संशोधन कानून (CAA) और NRC को लेकर विरोध प्रदर्शन जारी है।
दिल्ली का शाहीन बाग में संशोधित नागरिकता कानून (सीएए) विरोधी प्रदर्शन का केंद्र बन गया है। एक वरिष्ठ पुलिस अधिकारी ने कहा कि दो स्तर पर बैरिकेड लगाए गए हैं जिनके बीच की दूरी 100 मीटर है। इन्हें प्रदर्शन स्थल की ओर जाती हुई सड़क के दोनों तरफ लगाया गया है। पुलिस ने कहा कि लोग अंदर की गलियों से भी प्रदर्शन स्थल पर पहुंचते हैं। अधिकारी ने कहा कि जब भी पुलिस कोई अपील या घोषणा करती है तो उसे जनता से तीखी प्रतिक्रिया मिलती है। उन्होंने कहा कि पुलिस द्वारा जगह को खाली कराए जाने की गलत सूचना भी सोशल मीडिया के जरिये फैलाई जा रही है।
अधिकारी ने कहा कि कोई अप्रिय घटना न हो इसलिए हमने बैरिकेड के दो स्तर लगाए हैं और प्रदर्शन स्थल पर आने जाने वालों की सख्त जांच की जा रही है। गौरतलब है कि शनिवार को एक व्यक्ति ने शाहीन बाग में हवा में दो गोलियां चलाई थी। हालांकि बाद में उसे पुलिस ने हिरासत में ले लिया। इस घटना में कोई हताहत नहीं हुआ।
इस बीच, चुनाव आयोग ने दक्षिणपूर्व दिल्ली के डीसीपी चिन्मय बिस्वाल को रविवार को तत्काल प्रभाव से हटा दिया। आयोग ने इलाके की मौजूदा स्थिति का जिक्र करते हुए यह कदम उठाया। उल्लेखनीय है कि इलाके के शाहीन बाग और जामिया नगर में इस हफ्ते गोलीबारी की घटनाएं हुई थी। आयोग ने अतिरिक्त डीसीपी (दक्षिणपूर्व) कुमार ज्ञानेश को इलाके का प्रभार संभालने का निर्देश दिया है।